open-index/open-wikipedia-markdown huggingface dataset:
Nery Castillo

**Neri Kastiljas** (g. 1984 m. birželio 13 d.) – buvęs Meksikos futbolininkas. Nacionalinės rinktinės puolėjas.

2011 m. sausio 19 d. pusmečiui buvo išnuomotas AS Árīs klubui. 2012 m. birželio viduryje persikėlė į Meksikos "CF Pachuca" klubą, su kuriuo pasirašė trejų metų sutartį.

Nery karjerą pradėjo Urugvajaus Danubio klube (kadangi pats kilęs iš Urugvajaus). Tiek Urugvajus, tiek Meksika Nery siūlė prisijungti prie šių šalių nacionalinių rinktinių. Jis taip pat gavo pasiūlymų ir iš Graikijos rinktinės. Nery Castillo po ilgų svarstymų pasirinko Meksiką. Futbolininkas debiutavo rinktinėje 2007 m. birželio 2 d. rungtynėse su Iranu, kurias Meksika laimėjo 4-0.

Nery su rinktine dalyvavo 2007 m. CONCACAF Aukso taurėje ir 2007 m. Copa America čempionate.

## Dalyvavimas čempionatuose

|}

## Išnašos

## Nuorodos
*
Ameboidiniai

**Ameboidiniai** (*Amoebozoa*) – žiuželių neturintis pirmuonių tipas, kuriam priklauso amebinių (*Amoebidae*) šeima.
KS Górnik Zabrze

**Zabžo „Górnik“** – Lenkijos futbolo klubas iš Zabžo.

## Istorija
Klubo ištakos siekia 1948 m. Rungtyniavo aukščiausioje šalies lygoje. 1957 m. pirmą kartą klubo istorijoje tapo čempionais.

## Pasiekimai

## Sezonai
; Pastarųjų metų sezonai

|}
* Šaltiniai: RSSSF duomenų bazė.

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
* Ryszard Komornicki
* Włodzimierz Lubański
* Zygfryd Szołtysik
* Stanisław Oślizło
* Ernest Pol
* Jan Urban
* Józef Wandzik
* Jerzy Gorgoń
* Andrzej Niedzielan
* Jerzy Brzęczek
* Andrzej Szarmach
* Tomasz Hajto
* Tomasz Wałdoch
* Kamil Kosowski
* Jakub Błaszczykowski
* Radosław Sobolewski

## Žymūs treneriai
* Gyula Grosics
* Werner Licka
* Ferenc Szusza
* Geza Kalocsai

## Lietuviai
* Marius Kižys, saugas 2007–2010
* Tadas Papečkys, saugas 2007–2010

## Išnašos

## Nuorodos
* Oficiali klubo svetainė
Aitolas

**Aitolas** (*Αίτολος*) graikų mitologijoje - dviejų personažų vardas.
# Elidės karaliaus Endimiono ir Ifinasos sūnus, turėjo du sūnus, Aitolijos miestų eponimus Kalidoną ir Pleuroną. Aitolas netyčia užmušė Foronėjo sūnų Apį., Apijos valdovą. Bijodamas užmuštojo sūnų keršto pabėgo į kuretų kraštą, kur jis nužudė jį maloniai priėmusius Apolono bei Ftijos sūnus Dorą, Laodiką bei Polipoitą bei savo garbei kraštą pavadino Aitolija
# Oksilo ir Pierijos sūnus. Jis mirė prieš tėvus ir buvo jų palaidotas Olimpijos vartuose, kadangi orakulas uždraudė laidoti mieste ar už jo ribų.

## Literatūra
Cullin-La-Ringo žudynės

**Cullin-La-Ringo žudynės** – didžiausios Australijos istorijoje aborigenų atliktos baltųjų kolonistų žudynės, įvykusios Kvinslende 1861 m. spalio 17 dieną. Jų metu buvo nužudyta 19 žmonių.

*Horatio Willis* vadovaujama dvidešimt penkių žmonių grupė su furgonais, 10 000 avių banda ir įvairia įranga vasario mėnesį išvyko iš Brisbeno į *Cullin-La-Ringo* – 260 km² dydžio vietovę, norėdami joje įkurti fermą. Keliaujanti grupė savo dydžiu patraukė daugelio aplinkinių kolonistų ir vietinių gyventojų dėmesį.

Pagal *John Moore*, vieno iš dalyvių, pasakojimą, atvykus į vietą tarp jų pradėjo rinktis aborigenai, vaikščioti, apžiūrinėti. Kai jų susirinko apie 50, be jokio įspėjimo kolonistai buvo užpulti ir visi, įskaitant moteris bei vaikus, išžudyti nula nulomis. Kai kurie bandė gintis pistoletais ir palapinių kartimis. Pats *John Moore* sugebėjo nepastebėtas pasislėpti ir išvengti mirties. Dar penki žmonės, tarp jų – vadovo sūnus *Thomas Wills*, liko gyvi, kadangi įvykio metu jų nebuvo stovykloje.

Atsakydama policija, aborigenų policija ir susirinkę civiliai surado šiomis žudynėmis įtartus aborigenus bei maždaug 60–70 jų iššaudė.

## Nuorodos

* Horatio Wills biografija (ang.)
Didžiagiris

**Didžiagiris** – miškas Ignalinos rajone, 8 km į rytus nuo Ignalinos tarp Senojo Daugėliškio, Daniūnų ir Viktarinės kaimų. Priklauso Ignalinos urėdijai, Daugėliškio girininkijai, plotas 720 ha.
Bekaukoliai

**Bekaukoliai** arba **galvachordžiai** (*Cephalochordata*) – primityvūs chordiniai gyvūnai. Jūriniai, gyvena seklumose beveik užsikasę smėliu, filtruotojai.

Bekaukoliai smulkūs, kūnas į abu galus nusmailėjęs. Išilgai nugaros yra žema pelekinė raukšlė, kuri jungiasi su uodeginiu peleku. Apačioje abiejuose šonuose yra po pelekinę raukšlę – metapleurą. Raumenys segmentuoti, segmentai vadinami **[[miomerai]]s**. Kairieji miomerai išsidėstę pakaitomis dešiniųjų atžvilgiu. Tai vienas iš asimetrijos, matomos suaugėliuose, pavyzdžių. Lervos dar akivaizdžiau asimetriškos. Chorda tęsiasi nuo kūno pradžios iki galo. Ji stangri, todėl susitraukiant raumenims kūnas ne sutrumpėja, o juda gyvatiškais judesiais.

Virš chordos – tuščiaviduris nervinis vamzdelis. Priekinė jo dalis išsiplėtusi į smegeninę pūslelę. Pusiausvyros organų bekaukoliai neturi. Priekyje kairėje turi uoslės duobutę. Išilgai nervinio vamzdelio išsidėstę fotoreceptoriai.

Burną supa ūseliai. Burnos ertmė pereina į ryklę (žiaunaryklę), kuri siekia iki pusės kūno ilgio. Joje yra žiauninių plyšių – lervos jų turi nedaug, suaugėliai gali turėti iki 90. Žiauniniai plyšiai atsiveria į aplinkryklinę ertmę – atriumą – kuri į išorę atsiveria pilvinėje pusėje esančiu atrioporu. Žiauniniai plyšiai naudojami ne tik kvėpavimui, bet ir iškošia maisto daleles iš vandens. Ryklės apačia tęsiasi gleivinga vagelė, surenkanti maisto daleles – endostilis. Ryklė pereina į vidurinę žarną, kuri turi kepeninę išaugą, išskiriančią virškinimo fermentus. Galinė žarna į išorę atsiveria toliau nei atrioporas.

Kraujotakos sistema beveik uždara. Širdies nėra. Kraują varinėja pulsuojančios žiauninių kraujagyslių pamatinės dalys. Kraujas bespalvis.

Šalinimo sistemą sudaro iki 90 inkstų kanalėlių – nefridijų – porų.

Bekaukoliai skirtalyčiai, dauginasi tik lytiškai. Gonados, kurių būna maždaug 25 poros, išsidėsčiusios atriumo išorinėse sienelėse. Neršia tamsiu paros metu.
Buick Skylark

**Buick Skylark** buvo kompaktinės klasės automobilis, kurį gamino Buick. Skylark buvo gaminamas tarp 1953–1954 ir tarp 1961–1998 metų.
Mungo žmogus

**Mungo žmogus** () – pirmykštis Australijos žemyno gyventojas, kuris, manoma, gyveno prieš 40 tūkst. metų, Pleistoceno laikotarpiu. Jo palaikai 1974 m. buvo aptikti prie Mungo ežero Naujajame Pietų Velse ir laikomi seniausiais anatominiu požiūriu šiuolaikinio žmogaus palaikais, rastais Australijoje, nors dėl tikslaus amžiaus tebesiginčijama. Nesenos Mungo žmogaus mitochondrijų DNR analizės rezultatai prieštarauja žmogaus evoliucijos vienos kilmės hipotezei, teigiančiai, kad žmogaus evoliucija prasidėjo išimtinai Afrikoje.

Mungo žmogus buvo aptiktas 1974 m. vasario 26 d., pajudinus smėlio kopas prie sauso Mungo ežero. Kūnas buvo apibarstytas raudona ochra (anksčiausias sudėtingų laidojimo ritualų įrodymas, ypatingai reikšmingas Australijos aborigenams, kadangi iki tol kai kurios tradicijos buvo laikomos egzistavusios nuo vėlesnio laikotarpio).

Žmogaus griaučiai rasti prastai išsilaikę, su trūkstamomis didelėmis kaukolės dalimis bei pažeistu daugumos galūnių kaulų paviršiumi. Kai kurių antropologų manymu, tiksliai nustatyti lytį gali nepavykti, tačiau daroma prielaida, kad tai vyras. Mungo žmogus buvo palaidotas gulintis ant nugaros, ant slėpsnos sunertomis rankomis. Remiantis osteoartrito, dantų susidėvėjimo požymiais, sprendžiama, kad Mungo žmogus mirė būdamas gana senas. Vertinant pagal galūnių kaulų ilgį, žmogaus ūgis buvo apytiksliai 170&nbsp;cm.

1995 m. Australijos nacionalinio universiteto studento pradėto Mungo žmogaus kaulų mitochondrijų DNR tyrimo rezultatai parodė, kad genetiniu požiūriu jis skiriasi nuo šiuolaikinių žmonių (nėra kilęs nuo mitochondrinės Ievos, vadinamojo paskutinio bendro žmonių protėvio), ir jo mitochondrinė linija išnykusi.

## Susiję straipsniai
* Australijos priešistorė

## Šaltiniai

## Nuorodos
* 1 
* 2 
* 3
* 4
Inicializacijos vektorius

**Inicializacijos vektorius** (kriptografijoje) - atsitiktinė (bet kokio turinio) duomenų seka, pradedanti užšifruotą tekstą. Inicializacijos vektorius reikalingas todėl, jog daugeliu atveju šifruojamo dokumento pradžia lengvai numatoma (standartinės tekstinių bylų, elektroninio pašto žinučių ir kitos panašios antraštės). Tai padeda įsilaužėliui atkoduoti turinį lengviau, nei kuomet šifruotas dokumentas prasideda nežinoma atsitiktine seka.

## Nuorodos
Čiksulubas

**Čiksulubas** () – krateris Meksikoje, Jukatano pusiasalyje. 10 km skersmens meteoritas nukrito prieš 65 mln. m. kreidos periodo pabaigoje. Smūgio jėga siekė 5×1023&nbsp; džaulių, 100000&nbsp; trotilo gigatonų.
Tai sudėtingo tipo krateris, kurio skersmuo 160–250 km, o kai kuriais skaičiavimais 300 km.

Kraterio struktūros Žemės paviršiuje nesimato, todėl krateris buvo aptiktas gana atsitiktinai XX a. 9 dešimtmetyje vykdant naftos paieškas. Manoma, kad šis meteoritas sukėlė masinį rūšių išmirimą, kurio metu išnyko 75 % augalų ir gyvūnų rūšių, tame tarpe ir dinozaurų. Šis tarpsnis sutampa su mezozojaus pabaiga (dar vadinama KT riba).

## Šaltiniai
Kuširas (reikšmės)

**Kuširu** pavadintos šios vietos:
* **Miestai**
** Kuširo miestas – miestas Hokaido prefektūroje, Japonijoje.
* **Miesteliai**
** Kuširo miestelis – miestelis Hokaido prefektūroje, Japonijoje.
* **Japonijos administraciniai vienetai**
** Kuširo subprefektūra – viena Hokaido subprefektūrų;
** Kuširo apskritis – Kuširo subprefektūroje esanti apskritis;
** Kuširo žemė – senoji Japonijos žemė.
Tarptautinis Jūrų Teisės Tribunolas

**Tarptautinis Jūrų Teisės Tribunolas** – tarptautinė teisminė insitucija, įsteigta 1982 m. Jūrų teisės konvencijos pagrindu. Būstinė – Hamburgas. Sudaro 21 renkami teisėjai iš valstybių sutarties šalių.

Tarptautiniam Jūrų Teisės Tribunolui 1996 m. gruodžio 17 d. JT rezoliucija Nr. 51/204 pripažintas JT G. Asamblėjos stebėtojo statusas – Tribunolas gali dalyvauti GA posėdžiuose dėl tarptautinės jūrų teisės klausimų.

## Šaltiniai

## Literatūra
* Wasum-Rainer, Susanne / Schlegel, Daniela: *The UNCLOS Dispute Settlement System: between Hamburg and The Hague*, in: German Yearbook of International Law 48 (2006) S. 187–222.
* Christoph F. Bornhorn: *Der Internationale Seegerichtshof. Flaggschiff oder Geisterschoner?* Berlin 1999. ISBN 3-9803911-5-9.

## Nuorodos
* Oficialus Tarptautinio Jūrų Teisės Tribunolo tinklalapis (anglų, prancūzų k.)
Teritorinė jūra

**Teritorinė jūra** – vandenys, priklausantys valstybės teritorijai; juose atitinkama valstybė vykdo jurisdikciją. Apribojimas – taikaus plaukimo teisė: negalima drausti kitų valstybių laivams plaukti per juos (atitinkant tam tikras sąlygas pagal Jūrų teisės konvenciją).

Kiekviena valstybė turi teisę nustatyti savo teritorinės jūros plotį, neviršijantį 12 jūrmylių, matuojamą nuo bazinių linijų, nustatytų pagal 1982 m. Jūrų teisės konvenciją. Išorinė teritorinės jūros riba yra linija, kurios kiekvienas taškas yra nutolęs nuo artimiausio bazinės linijos taško per nuotolį, lygų teritorinės jūros pločiui.

Įprastinė bazinė linija naudojama matuoti teritorinės jūros plotį, yra laikoma didžiausio atoslūgio linija išilgai kranto, pažymėta pakrantės valstybės oficialiai pripažintuose stambaus mastelio jūrlapiuose.

Atolo salų arba rifų supamų salų atveju bazinė linija, naudojama matuoti teritorinės jūros plotį, yra į jūrą nukreipta didžiausio atoslūgio rifo linija, pažymėta atitinkamu simboliu pakrantės valstybės oficialiai pripažintuose jūrlapiuose.

Vietovėse, kuriose kranto linija yra giliai išraižyta ir vingiuota arba kuriose išilgai ir netoli kranto yra salų virtinė, gali būti naudojamas tiesiųjų bazinių linijų, jungiančių atitinkamus taškus, metodas, pagal kurį yra nustatoma bazinė linija, nuo kurios yra matuojamas teritorinės jūros plotis.

Tose vietose, kur dėl deltos ar kitų gamtinių sąlygų kranto linija yra itin nepastovi, minėti atitinkami taškai gali būti parinkti išilgai toliausiai į jūrą nutolusios didžiausio atoslūgio linijos, ir, nepaisant vėlesnių didžiausio atoslūgio linijos atsitraukimų, tiesiosios bazinės linijos liks galioti tol, kol jų, vadovaudamasi Jūrų teisės konvencija, nepakeis pati pakrantės valstybė.

Brėžiant tiesiąsias bazines linijas negalima pastebimai nukrypti nuo bendrosios kranto krypties, o jūros plotai, esantys iki šių linijų, turi būti pakankamai glaudžiai susiję su sausumos teritorija, kad jiems galiotų vidaus vandenų režimas.

Bazinės linijos brėžiamos iki jūros dugno iškilimų, pastebimų atoslūgio metu, ir nuo tų iškilimų tik tuo atveju, jei ant jų yra pastatyti švyturiai ar panašūs įrenginiai, kurie visą laiką yra iškilę virš jūros paviršiaus, arba tais atvejais, kai bazinių linijų brėžimas iki tokių jūros dugno iškilimų ir nuo jų yra pripažintas tarptautiniu mastu.

## Šaltiniai
Diplomatinė ir konsulinė teisė

**Diplomatinė ir konsulinė teisė** – tarptautinės teisės šaka; visuma tarptautinių teisės normų, reguliuojančių užsienio santykių palaikymą, institucijas, diplomatinę ir konsulinę tarnybą.

Pamatiniai diplomatinės ir konsulinės teisės aktai – 1961 m. Vienos konvencija dėl diplomatinių santykių, 1963 m. Vienos konvencija dėl konsulinių santykių.

Pošakiai – diplomatinė teisė ir konsulinė teisė.

## Literatūra
* Zenonas Petrauskas, Dainius Žalimas, Skirgailė Žaltauskaitė – Žalimienė. Diplomatinė teisė. Teisinės informacijos centras, 2003. 319 psl. ISBN ar kodas: 9955-557-15-X
* Zenonas Petrauskas. Konsulinė teisė. Teisinės informacijos centras, 2007. 340 psl. ISBN ar kodas: 9789955300052.
Konsulinė teisė

**Konsulinė teisė** - visuma teisės normų, reguliuojančių konsulinių santykių palaikymą, institucijas, konsulinę tarnybą; konsulinės ir diplomatinės teisės dalis; administracinės teisės pošakis.

## Sritys
Gali būti išskiriama tarptautinė ir nacionalinė konsulinė teisė.

Tarptautinė konsulinė teisė - tarptautinės teisės pošakis; visuma tarptautinės teisės normų, reguliujančių konsulinę veiklą. Nacionalinė konsulinė teisė reglamentuoja konsulinės tarnybos veiklą nacionalinės teisės aktais - įstatymais, nutarimais ir kt.

Pamatinis konsulinės teisės aktas - 1963 m. Vienos konvencija dėl konsulinių santykių. Pagrindinis konsulinės veiklos LR teisėje aktas - LR konsulinis statutas. Taip pat svarbus LR diplomatinės tarnybos įstatymas, taikytinas ir konsuliniams pareigūnams.

## Objektas
Konsuliniai santykiai, jų užmezgimas, nutraukimas, santykių institucijos, konsulinės įstaigos, jų struktūra ir personalas, vadovų klasės, konsuliniai rangai; konsulinis korpusas - konsulas, garbės konsulas, konsulinis pareigūnas, konsulinis darbuotojas ir jo konsulinis statusas; konsulinės privilegijos ir imunitetai, konsulinė veikla (konsulinės funkcijos ir kt.).

## Literatūra
* Zenonas Petrauskas. Konsulinė teisė. Teisinės informacijos centras, 2007. 340 psl. ISBN ar kodas: 9789955300052.
Diplomatinė teisė

**Diplomatinė teisė** – visuma teisės normų, reguliuojančių užsienio santykių palaikymą, institucijas, diplomatinę tarnybą; teisės pošakis.

## Sritys
Gali būti išskiriama tarptautinė ir nacionalinė diplomatinė teisė.

Tarptautinė diplomatinė teisė - tarptautinės teisės pošakis; visuma tarptautinės teisės normų, reguliujančių diplomatinę veiklą. Nacionalinė diplomatinė teisė reglamentuoja diplomatinės tarnybos veiklą nacionalinės teisės aktais - įstatymais, nutarimais ir kt.

Pamatinis diplomatinės teisės aktas - 1961 m. Vienos konvencija dėl diplomatinių santykių.

## Objektas
Diplomatinės teisės dalykas - valstybių užsienio santykių institucijos, tarptautinių santykių tarnybos, diplomatinės atstovybės, valstybių atstovybės prie tarptautinių organizacijų, tarptautinių santykių laikinosios tarybos, diplomatinių atstovybių sudėtis, struktūra, funkcijos, diplomatinių atstovų klasės ir diplomatiniai rangai, diplomatinių atstovų skyrimo ir atšaukimo tvarka, diplomatinės atstovybės privilegijos ir imunitetas, diplomatinio personalo asmeninės diplomatinės privilegijos ir imunitetas.

## Literatūra
* Zenonas Petrauskas, Dainius Žalimas, Skirgailė Žaltauskaitė – Žalimienė. Diplomatinė teisė. Teisinės informacijos centras, 2003. 319 psl. ISBN ar kodas: 9955-557-15-X
Taikaus plaukimo teisė

**Taikaus plaukimo teisė** - tiek pakrantės, tiek ir neturinčių priėjimo prie jūros valstybių laivų teisė naudotis taikaus plaukimo teritorine jūra galimybe. Vienas pamatinių jūrų teisės principų.

Reguliuoja 1982 m. Jūrų teisės konvencija (3 skyrius „Taikus plaukimas teritorine jūra“, 17-19 straipsniai). Plaukimas laikomas taikiu, jei nekelia grėsmės pakrantės valstybės taikai, tvarkai ir saugumui. Toks plaukimas turi būti vykdomas vadovaujantis Jūrų teisės konvencija ir kitomis tarptautinės teisės normomis.

Pagal susitarimą povandeninės transporto priemonės (povandeniniai laivai), plaukiančios taikiai, turi pakilti į paviršių ir parodyti savo vėliavas.

## Grėsmė pakrantės valstybės taikai
Laikoma, kad kitos valstybės laivo plaukimas kelia grėsmę pakrantės valstybės taikai, tvarkai ar saugumui, jei teritorinėje jūroje jis dalyvauja viename iš šių veiksmų:
# grasina jėga ar panaudoja jėgą prieš pakrantės valstybės suverenitetą, teritorijos vientisumą ar politinę nepriklausomybę, ar kitaip pažeidžia tarptautinės teisės principus, įtvirtintus Jungtinių Tautų Chartijoje;
# bet kokiuose manevruose ar pratybose, naudodamas bet kokios rūšies ginklus;
# bet kokiame informacijos rinkime, keliančiame grėsmę pakrantės valstybės gynybai ar saugumui;
# bet kokioje propagandoje, nukreiptoje prieš pakrantės valstybės gynybą ar saugumą;
# orlaivio paleidime, nusileidime ar priėmime į laivą;
# karinio prietaiso paleidime, nusileidime ar priėmime į laivą;
# bet kokios prekės ar valiutos pakrovime arba iškrovime bei asmens įsodinime į laivą ar išsodinime iš jo, pažeidžiant pakrantės valstybės muitinės, mokesčių, imigracijos ar sanitarijos įstatymus ir kitus teisės aktus;
# bet kokiame sąmoningame ir stambiame aplinkos teršime, prieštaraujančiame šiai Konvencijai;
# bet kokioje žvejybos veikloje;
# vykdant tyrimus ar stebėjimus;
# bet kokiame veiksme, kuriuo siekiama trukdyti pakrantės valstybės ryšio sistemų ar bet kokių kitų įrenginių ar įrengimų darbui;
# bet kokioje kitoje veikloje, tiesiogiai nesusijusioje su plaukimu.

## Šaltiniai
Gretutinė zona

**Gretutinė zona** - jūros ruožo dalis (24 mylių pločio), esanti už teritorinės jūros. Joje pakrantės valstybė gali vykdyti kontrolę, kurios reikia siekiant: užkirsti kelią muitinės, mokesčių, imigracijos ar sanitarinių įstatymų ir kitų teisės aktų pažeidimui jos teritorijoje ar teritorinėje jūroje; nubausti už aukščiau minėtų įstatymų ir kitų teisės aktų pažeidimą, padarytą jos teritorijoje ar teritorinėje jūroje.

Gretutinė zona negali tęstis toliau kaip 24 jūrmyles nuo bazinių linijų, nuo kurių yra matuojamas teritorinės jūros plotis.

## Šaltiniai
Kuširo žemė

**Kuširas** (釧路国, -no kuni) trumpai egzistavusi senoji Japonijos žemė, kurios vietoje dabar yra Kuširo subprefektūra ir dalis Abaširio subprefektūros.

## Istorija
* 1869 m. rugpjūčio 15 d. įkuriama Kuširo žemė su septyniomis jai priklausančiomis apskritimis.
* 1872 m. čia gyveno 1734 žmonės.
* 1882 m. žemė, kartu su kitomis Hokaido žemėmis panaikinama. Jas keičia subprefektūros.

## Kuširui priklausiusios apskritys

* Abaširio apskritis (網尻郡)
* Akano apskritis (阿寒郡)
* Akešio apskritis (厚岸郡)
* Ašioro apskritis (足寄郡)
* Kavakamio apskritis (川上郡)
* Kuširo apskritis (釧路郡)
* Širanukos apskritis (白糠郡)
Konsulinis teismas

**Konsulinis teismas** - teismo rūšis; istorinis proceso bei konsulinės teisės institutas.

## Vokietijos Imperijos teisė
Vokietijos Imperijos konsuliniai teismai veikė kaip:
: kolegiali institucija
: Imperijos teismas Leipcige (*Reichsgericht* instancija).

Konsulinis teismas veikė įvairia sudėtimi - vieno teisėjo bei kolegijomis. Kolegija buvo sudaryta iš pirmininko ir 2-4 teisėjų bei sprendė visas baudžiamąsias bylas, priklausiusias šefenų teismų kompetencijai bei visas civilines bylas pagal žemės teismo kompetenciją. Prisiekusiųjų teismo bylų konsulinis teismas nagrinėti negalėjo.

Imperijos teismas kaip aukštesnioji konsulinio teismingumo instancija nagrinėjo apeliacines bylas. Teisena vyko pagal civilinio ir baudžiamojo proceso kodeksus. Konsulinis teismas sprendė materialinės konsulinės teisės klausimus, rėmėsi Prūsijos visuotiniu žemės teisynu (Das preußische allgemeine Landrecht), komercine teisė ir komerciniais papročiais; baudžiamojoje teisėje - policijos teisės normomis.

## Literatūra
* Meyers Konversationslexikon. Verlag des Bibliographischen Instituts, Leipzig und Wien, Vierte Auflage, 1885-1892. Band 10 von Königshofen bis Luzon. Seite 41: Konsulargerichtsbarkeit bis Konsulieren.
* Hänel und Lesse, Die deutsche Gesetzgebung über Konsularwesen (Berl. 1875);
* Zorn, Die Konsulargesetzgebung des Deutschen Reichs (das. 1884);
* Steinmann-Bucher, Reform des Konsulatswesens aus dem volkswirtschaftlichen Gesichtspunkt (das. 1884);
* König, Handbuch des deutschen Konsularwesens (3. Aufl., das. 1885);
* Malfatti di Monte Tretto, Handbuch des österreichisch - ungarischen Konsularwesens (Wien 1879, Suppl. 1882);
* Joel, Consuls manual and ship - owners guide (Lond. 1879);
* Mikorios, Les consuls en Orient (Genf 1881).
Gumbinis kiškiakopūstis

**Gumbinis kiškiakopūstis** (*Oxalis tuberosa*) – senovinis žolinis kultūrinis P. Amerikoje auginamas kiškiakopūstinių (*Oxalidaceae*) šeimos augalas (2n = 60).

Stiebai rausvoki, lapai trilapiai (kaip dobilo). Žiedai geltonai oranžiniais vainiklapiais, paprastai sterilūs, sėklų nebrandina. Po žeme sudaro stiebagumbius su akutėmis.

## Auginimas
Tai labai senovinis kultūrinis augalas, auginamas nedidelėje teritorijoje Anduose. Pietų Kolumbijoje ir Pietų Peru šis augalas net konkuruoja su bulvėmis. Plačiai auginamas šiauriau Titikakos ežero. Indėnai lietingojo periodo pradžioje (rugpjūtis ar rugsėjis) sodina stiebagumbius kalnų terasose (terasinė žemdirbystė). Derlius tinka nuėmimui po 8 mėnesių. Lapus ir jaunus stiebus valgo kaip lapines daržoves. Gumbai būna geltoni, rausvi, purpuriniai.

Į Europą atvežtas apie 1830 m., bet neimtas auginti, tuo tarpu Naujojoje Zelandijoje (atvežtas ~1860 m.) imtas auginti ir tapo populiarus, dabar neretai vadinamas *Naujosios Zelandijos jamsu* (*New Zealand yam*) ir yra viena įprastų daržovių.

## Naudojimas
Krakmolingi stiebagumbiai turi kalcio oksalato kristalų, ypač jų daug turi karčiosios veislės. Gumbai gerai išsilaiko sausame kalnų ore, tačiau indėnai paprastai iš gumbų daro čiunją (*chuño*) kaip ir iš bulvių. Tam ypač tinka karčiųjų veislių gumbai. Oksalatus iš gumbų šalina tradiciniais metodais. Gumbus valgo virtus, keptus, iš jų verda sriubas. Meksikoje kiškiakopūsčio gumbus valgo žalius su druska, citrina ir paprika.
Jūrų teisė

**Jūrų teisė** - teisės šaka; visuma teisės normų, reguliuojančių laivybą, jūrų navigaciją, ne vidaus vandenų teisinį režimą ir kitus klausimus (pvz., aplinkos apsaugą, darbo teisinius santykius, komercinius dalykus ir kt.).

Pošakiai - tarptautinė jūrų teisė, nacionalinė jūrų teisė.

Pagrindinis jūrų teisę reglamentuojantis teisės aktas – 1982 m. Jungtinių Tautų jūrų teisės konvencija (Lietuvoje įsigaliojo 2003 m.).

## Šaltiniai
Kosmologija (reikšmės)

Žodis **kosmologija** gali reikšti:
* kosmologija – Visatos istorijos tyrinėjimas;
* kosmologija – mitai apie pasaulio kilmę, paprastai turintys simbolinę ir apeiginę prasmę.
Mizoginija

**Mizoginija** ( 'neapykanta' +  'moteris') – neapykanta arba stiprus neigiamas nusistatymas moterų atžvilgiu. Mizoginija kartais painiojama su mizantropija, nors iš esmės tai skirtingos sąvokos. Su mizoginija susijusi ginofobija, moterų baimė, tačiau pastaroji nebūtinai pasireiškia su neigiamu nusistatymu.

Dauguma feminizmo teorijų mizoginiją priskiria politinių ideologijų kategorijai (kaip rasizmas arba antisemitizmas), aiškinama, kad mizoginija pateisina ir padeda išlaikyti moterų subordinacijos vyrams sistemą.

## Taip pat skaitykite
* Mizandrija
* Seksizmas

## Šaltiniai

* Mizoginija, mizandrija ir mizantropija
Uroš Slokar

**Urošas Slokaras** (g. 1983 m. gegužės 14 d. Liublianoje) – Slovėnijos krepšininkas rungtyniaujantis Italijos Kantu "Red October" komandoje.

2010 m. vasario 9 d. iki sezono pabaigos sudarė sutartį su Sienos "Montepaschi" klubu.

## Pasiekimai

* 2002 m. Slovėnijos lygos metų naujokas
* 2003 m. Slovėnijos lygos vicečempionas
* 2004, 2005 m. Italijos taurės laimėtojas
* 2006 m. Italijos lygos čempionas

## Šaltiniai
Europos chartija dėl konsulinių teisėjų komercinėse bylose

**Europos chartija dėl konsulinių teisėjų komercinėse bylose** – 2005 m. rugpjūčio 27 d. *[[Maria Wörth]]* mieste (Austrija) oficialiai priimtas ir paskelbtas teisinis dokumentas dėl konsulinių teisėjų vaidmens komercinėse bylose. Chartiją priėmė Europos komercinių bylų teisėjų asociacija (*Union Europeenne des Magistrats statuant en matiere Commerciale, UEMC*); parengtas 2005 m. spalio 19 d.

Chartijoje keliami tikslai - sukurti vieningą bei privalomą arbitražinį mechanizmą Europoje, konsuliniams teisėjams sprendžiant prekybos ir kitas su verslu susijusias bylas. Chartija apibrėžia konsulinio teisėjo sąvoką (I d.), nustato jo funkcijas (II), statutuoja pareigas (III), nustato disciplinos ir kitus reikalavimus, teismo veiklos klausimus.

## Nuorodos
* Chartijos tekstas  
* Europos komercinių bylų teisėjų asociacijos tinklalapis
Konsulinis teisėjas

**Konsulinis teisėjas** - arbitras, kuriam pavesta spręsti komercines bylas, vienam arba kolegialiai kartu su kitais teismo nariais. Konsulinis teisėjas nėra teisėjas (valstybės tarnautojas), jo galią ir kompetenciją legitimuoja asmens profesinė patirtis, bylos šalių pasitikėjimas. Amžius neribojamas. Į pareigas išrenka profesinės organizacijos (pvz., asociacijos), valstybinės institucijos arba mišraus proceso būdu.

Konsulinis teisėjas yra teismo, sudaryto iš konsulinių teisėjų ir profesionalių teisėjų arba tik iš konsulinių teisėjų. Už savo veiklą jis negauna atlyginimo, tačiau išlaidoms gali būti numatyta kompensacija. Konsulinis teisėjas komercinėse bylose taiko galiojančią teisę. Kompetenciją *ratio materiae* ir *ratio loci* reguliuoja atitinkamam teismingumui taikytina teisė.

Teisėjo statusą, pareigas ir funkcijas reguliuoja Europos komercinių bylų teisėjų asociacijos (*Union Europeenne des Magistrats statuant en matiere Commerciale, UEMC*) Europos chartija dėl konsulinių teisėjų komercinėse bylose, priimta 2005 m. rugpjūčio 27 d. Maria Wörth (Austrija).

## Nuorodos
* Europos komercinių bylų teisėjų asociacijos tinklalapis
Konsulinė jurisdikcija

**Konsulinė jurisdikcija**, taip pat **konsulinis teismingumas** – konsulo teisė spręsti konsulo atstovaujamos valstybės piliečių ir kitų nacionalinės priklausomybės asmenų ginčus, vykdyti teismingumą jų atžvilgiu atstovaujamos valstybės vardu. Konsuliniam teismingumui vykdyti greta konsulato galėjo būti steigiamas konsulinis teismas.

Konsulinių teismų veikimą reguliavo valstybinės sutartys. Pvz., Vokietijos Imperijos konsuliniai teismai veikė tokiose valstybės kaip Kinija, Japonija, Siamas, Persija, Korėja, Samoa-Tonga (Apija), Turkija, Bulgarija ir Rumunija; Egipte konsulinę jurisdikciją apribojo tarptautiniai teismai (*[[Tribunaux mixtes]]*).

## Dabartis

Konsulinis teismingumas šiuolaikinėje teisėje bei konsulinėje praktikoje ribotas. Konsulo įgaliojimai pagal valstybės tarnybos bei tarptautinę teisę daug siauresni nei XVI–XVIII a. galiojusioje nacionalinėje teisėje. Konsulinės jurisdikcijos išraiška šiuolaikinėje konsulinėje teisėje – teisminio pobūdžio funkcijos – teisė atlikti tam tikrus procesinius veiksmus (apklausa), teismo proceso dokumentų įteikimas asmenims, esantiesm užsienyje ir pan. Konsuliniai pareigūnai gali būti konsuliniais teisėjais. Konsulinių teisėjų veiklą komercinio arbitražo srityje reguliuoja 2005 m. Europos chartija dėl konsulinių teisėjų komercinėse bylose.

## Literatūra
* Meyers Konversationslexikon. Verlag des Bibliographischen Instituts, Leipzig und Wien, Vierte Auflage, 1885–1892. Band 10 von Königshofen bis Luzon, Seite 41: Konsulargerichtsbarkeit bis Konsulieren.
* American consular jurisdiction in the Orient. Frank Erastus Hinckley. Publisher: Washington, D.C., W. H. Loudermilk, 1906.
* The justice of the Western consular courts in nineteenth – century Japan, by Richard T Chang. Westport, Conn. : Greenwood Press, 1984. ISBN 0-313-24103-1, ISBN 978-0-313-24103-1.

## Nuorodos
* Knygos apie konsulinę jurisdikciją
Álvaro Recoba

**Alvaras Rekoba** (g. 1976 m. kovo 17 d.) – baigęs karjerą garsus Urugvajaus futbolininkas. Nacionalinės rinktinės ir Nacional klubo puolėjas.

## Karjera
Karjerą pradėjo Urugvajaus klubuose. Čia sužibėjęs persikėlė į Italijos *Internazionale*. Recoba įspūdingai debiutavo (beje, kartu su brazilu Ronaldo) Internazionale klube: varžybose prieš *[[Brescia Calcio|Brescia]]* klubą įmušė abu Intero įvarčius. Nepaisant to, netrukus paskolintas *[[SCC Venezia|Venezia]]* klubui. Po sėkmingo žaidimo ten, vėl grįžo į Interą. Recobos karjerą Intere temdė traumos ir problemos dėl dokumentų. 2007 m. žaidėjas paliko italų klubą.

## Rinktinė
Álvaro Recoba su Urugvajaus rinktine dalyvavo , 2007 m. Copa America čempionate.

## Dalyvavimas čempionatuose

{{futČempŽemTitle

|}

## Išnašos

## Nuorodos
*
Šv. Pauliaus sala (Malta)

**Šv. Pauliaus sala** (, ) – nedidelė salelė, esanti netoli šv. Pauliaus įlankos. Kartais vertinama kaip dvi salos, kadangi, priklausomai nuo jūros lygio ir audringumo, salas jungianti sąsmauka kartais būna užlieta. Drauge su kitomis septyniomis salomis sudaro Maltos archipelagą ir Maltos Respubliką.

Prieš keliasdešimt metų salą paliko vienintelis čia gyvenęs ūkininkas, tad dabar ji – negyvenama.

## Legenda
60 m. Romos imperijos Palestinos regiono gubernatorius *Porcius Festus* įsakė apaštalui Pauliui leistis į kelionę laivu nuo Cezarėjos iki Romos ir stotis prieš imperatoriaus Nerono teismą.

Apaštalas ir kiti erezija kaltinami žmonės buvo įsodinti į galerą ir išplukdyti.

Ilgainiui oras pasikeitė, prasidėjo audra. Žmonės pradėjo nerimauti, tačiau apaštalas juos nuramino: „Jūs nieko nevalgėte 14 dienų, laukdami audros. Šiandien jūs privalote valgyti. Dievo angelas pasakė man, kad niekas nežus, visi bus išgelbėti ir saugiai apsistos saloje.“

Taip ir atsitiko. Kaip parašyta „Apaštalų darbuose“, kai galera priartėjo prie salos, žmonės šoko į vandenį ir plaukė kranto link.

Taip buvo išgelbėtos visos 276 gyvybės.

Greičiausiai šį legenda byloja būtent apie šv. Pauliaus salą, nors iki šių laikų tai lieka diskutuotinu dalyku.

## Galerija

Image:St. Pauls Island 2 ak.jpg
Image:StPaulIsland.jpg
Image:St. Pauls Island ak.jpg


## Nuorodos
* Maltos archipelago nuotraukos
Kominotas

**Kominotas** (, , taip pat *Cominetto*) – negyvenama Maltos sala, esanti 100 m nuo Komino salos. Drauge su kitomis septyniomis salomis sudaro Maltos archipelagą ir Maltos Respubliką.
Stjepan Mesić

**Stjepan Mesić** (g. 1934 m. gruodžio 24 d., Orahovica, Jugoslavijos karalystėje) – Kroatijos prezidentas, šias pareigas ėjo nuo 2000 m. vasario 18 d. Kadangi šalies prezidentu buvo dvi kadencijas jis nebegalėjo kandidatuoti trečiai. Anksčiau jis buvo šalies premjeras. Paskutinis Jugoslavijos SFR prezidentas, šias pareigas ėjo nuo 1991 m. birželio 30 d. iki 1991 m. gruodžio 6 d.

## Gyvenimas

Gimė 1934 m. gruodžio 24 d. Orahovicoje, Jugoslavijos karalystėje (dabartinėje Kroatijoje). 1990 m. išrinktas šalies premjeru.

## Šaltiniai
Balandų miltai

**Balandų miltai** – maistiniai miltai gaunami sumalus kai kurių maistinių balandų rūšių sėklas. Šių miltų maistingumas viršija kviečių ir pan. javų miltų maistingumą.

Miltai malami iš šių balandų sėklų:
* baltoji balanda (*Chenopodium album*)
* blyškioji balanda (*Chenopodium pallidicaule*)
* bolivinė balanda (*Chenopodium quinoa*)
* pietinė balanda (*Chenopodium berlandieri*)

## Nuorodos
* Valstybinės lietuvių kalbos komisijos 2004 m. kovo 24 d. rekomendacija Nr. 6 „Dėl grūdinių augalų ir iš jų gaminamų maisto produktų lietuviškų pavadinimų“ (Inf. pran., 2004, Nr. 24)
Nemuro subprefektūra

**Nemuro subprefektūra** () – subprefektūra, priklausanti Hokaido prefektūrai Japonijoje. Įkurta 1897 m. Salai ir priklauso ginčytinos pietinės Kurilų salos.

## Geografija

### Miestai
* Nemuras (sostinė)

### Miesteliai ir kaimai
Miesteliai ir kaimai pagal apskritį.
* Nocukės apskritis
** Bekajus
* Šibecu apskritis
** Nakašibecu
** Šibecu
* Menašio apskritis
** Rausu
Apskritys šiaurinėje teritorijoje/pietinėse Kurilų salose, kurios yra okupuotos Rusijos, tačiau Japonija reiškia pretenzijas.

* Šikotano apskritis
** Šikotanas
* Kuniširio apskritis (Kunaširas)
** Tomaris
** Rujobecu (Južno Kurilskas)
* Etorofu apskritis (Iturupas)
** Rubecu (Kurilskas)
* Šianos apskritis
** Šiana
* Šibetoro apskritis
** Šibetoras

### Salos

* Habomajaus uolos
* Šikotano sala
* Kunaširis
* Etorofu (Iturupas)

## Istorija
* 1897 m. lapkritį įkurta Nemuro ir Šianos subprefektūros.
* 1903 m. gruodį Šianos subprefektūra prijungta prie Nemuro subprefektūros.
* 1945 m. rugpjūtį, sovietai okupavo Kurilų salas.

## Nuorodos
* Oficiali svetainė
Manuelio sala

**Manuelio sala** (, ) – netoli kranto esanti ir su Gziros miestu tiltu sujungta sala. Drauge su kitomis septyniomis salomis sudaro Maltos archipelagą ir Maltos Respubliką.

## Istorija
Iš pradžių sala vadinosi *l’Isola del Vescovo* arba *il-Gżira tal-Isqof* – Vyskupo sala.

1726 m. vadovaujant Maltos ordino magistrui *António Manoel de Vilhena* buvo pastatytas Manuelio fortas. Sala gavo Manuelio vardą.
Čiunja

**Čiunja** (; ; iš  'šaldyta bulvė') – šaldytų ir džiovintų bulvių stiebagumbių produktas, tradicinis P. Amerikoje. Čiunją gamindavo kečujai ir aimarai.

Anduose apsigyvenę žmonės aptiko gumbinių augalų, kurie tiko maistui. Tai bulvės (*Solanum*), gumbinis kiškiakopūstis (*Oxalis tuberosa*), gumbinė nasturtė (*Tropaeolum tuberosum*) ir gumbinis uliukas (*Ullucus tuberosus*).

Laukinių bulvių ir kai kurių kitų gumbinių rūšių gumbai neretai turėjo kartų skonį, be to, nelabai ilgai išsilaikydavo. Pastebėjus, kad sušalę ir saulėje atitirpę gumbai praranda kartumą, šios dvi problemos buvo išspręstos sukūrus čiunjos gamybos technologiją. Andų indėnai sakydavo „Džiovinta mėsa be čiunjos kaip gyvenimas be meilės“. Čiunją ėmė daryti dar prieš inkų imperijos atsiradimą, tai sužinota iš archeologinių kasinėjimų Peru ir Bolivijoje.

Čiunja buvo maisto atsarga žiemą ir badmečiu. Populiari (žinoma dabartinių Bolivijos, Peru, Argentinos, Čilės teritorijose) prekė mainams su žemesnių kraštų gyventojais. Čiunją keisdavo į pupeles, kukurūzus ir pan. Senoviniuose indėnų kapuose dažnai randama indų su čiunja.

## Juodoji čiunja
Čiunjai paprastai atrinkdavo smulkius gumbus ir paskleisdavo atviroje vietoje, kur per naktį jie sušaldavo, o dieną atšildavo saulėje. Kad greičiau pasišalintų vanduo iš atitirpusių gumbų, juos maigydavo (dažniausiai atsargiai patrypdavo). Išsisunkęs vanduo vėjyje greitai išgaruodavo, gumbų odelė ir kamštiniai sluoksneliai nusinerdavo. Šaldymas ir džiovinimas paprastai trukdavo apie 5 dienas. Po to vėl perplaudavo gumbus vandeniu ir išdžiovindavo.

## Baltoji čiunja (''tunta'')
Gamindami **baltają čiunją** džiovintus gumbus apdorodavo vandeniu. Peru gumbus nešdavo prie upių, kur juos užmerkdavo užutėkiuose. Bolivijoje džiovintus gumbus laikydavo ant šiaudų ir nuolat šlakstydavo vandeniu. Po to dar kartą džiovindavo vėjyje. Baltoji čiunja išlaiko gumbų formą ir yra labai lengva. Gautas produktas tampa maistingu ir puikiai išlaikomu krakmolo koncentratu.

## Nuorodos
* The Potato’s Poisonous Roots 
* Peru Travel & Tours. Pictures & Photos. Caracoto Community, Typical Peruvian Home  Nuotraukose parodytos aukštikalnėse auginami gumbai ir iš jų daroma čiunja (parašuose – *chuco*)
* CENTRO DE ALIMENTOS Y PRODUCTOS NATURALES. INTRODUCCION  Nuotraukose parodyti gumbai, iš kurių daro čiunją ir ant žemės paskleista daroma juodoji čiunja.
* Maria Bruno: Agricultural Intensification and Formative Period Society  Straipsnyje yra nuotrauka, rodanti, kaip daroma čiunja.
Asfaltbetonis

**Asfaltbetonis** (dažnai tiesiog vadinamas asfaltu) – betonas, kurio rišamoji medžiaga yra bitumas. Naudojamas kelių, stovėjimo aikštelių, oro uostų kilimo ir tūpimo takų dangoms, kartais pramoninių pastatų grindims ar hidroizoliacijai.

## Mišinio ruošimas
Asfaltbetonio mišinį ruošia asfaltbetonio agregatas, kuriame mineralinės medžiagos išdžiovinamos, pakaitinamos iki reikiamos temperatūros, dozuojamos ir maišomos su bitumu.

Mišinį paprastai sudaro 3,5-9 % bitumo, skalda, atsijos, smėlis, mineraliniai milteliai.

Mišinys skirstomas pagal klojamo mišinio temperatūrą – karštasis (>120 °C), šiltasis (>70 °C) ir šaltasis (>5 °C).

## Kelių klojimas

Tiesiant kelius, naudojamas asfaltbetonio klotuvas – savaeigė ratinė ar vikšrinė mašina, savivarčiais atvežtą asfaltbetonį tolygiai paskirstanti ant paruošto pagrindo, išlyginanti ir šiek tiek sutankinanti. Būna sunkieji ir lengvieji asfaltbetonio klotuvai.

Klotuvas pakloja 2-3 sluoksnius ant skaldos, sutvirtinto žvyro ar betono. Apatiniai sluoksniai poringesni, viršutinis – tankesnis, į jį pridedama mineralinių miltelių. Dviračių ir pėsčiųjų takams klojamas vienas sluoksnis. Asfaltbetonis tankinamas plentvoliais, tankinant sukietėja, tampa stiprus, tankus, beveik nepraleidžia vandens.

Lietuvos automobilių kelių direkcija prie Susisiekimo ministerijos yra išleidusi statybos rekomendaciją R 35-01 „Automobilių kelių asfaltbetonio ir žvyro dangos“, kurioje labai detaliai aprašytas šios dangos tipas.

## Istorija
Jau VII–V a. pr. m. e. asfaltbetonio kelių danga naudota Babilonijoje, tačiau vėliau iki XIX a. vidurio nebenaudota. Lietuvoje pradėta naudoti XX a. 3-4 dešimtmečiais.

## Nuorodos

Statybos remkomendacija R 35-01
Buick Y-Job

**Buick Y-Job** buvo pirmasis pasaulyje koncepcinis automobilis, kurį „General Motors“ pristatė 1938 metais. Automobilio dizainą kūrė Harley Earl.

## Galerija

:File:BuickY-Job(1938)1.JPG|alt1=|Iš priekio
:File:BuickY-Job(1938)2.JPG|alt2=|Iš galo
:File:Buick Y Job 1.jpg|alt3=|Salonas
:File:Buick Y job 2.jpg|alt4=|Numerio ženklas


## Išnašos
Virčiuvis

**Virčiuvis** () – upė šiaurės Lietuvoje (Pakruojo, Joniškio r.) ir Latvijoje (Jelgavos sav.). Prasideda Pakruojo rajone, 5 km į šiaurės vakarus nuo Pašvitinio. Teka į šiaurę Žiemgalos žemuma. Įteka į Lielupę 73 km nuo jos žiočių, keletu kilometrų aukščiau Jelgavos.

Didžiausi intakai – Audruvė, Ašvinė, Alėja (kairieji). Ties Baravykų kaimu yra buvusi sietuva, vadinama Raganinėmis. Upės vaga iki pat Lietuvos ir Latvijos valstybių sienos, iki pat Drąsutaičių kaimo, sureguliuota – iškastas gilus griovys. Virčiuvis ties Drąsutaičiais patvenktas, yra 23 ha tvenkinys.

Virčiuvio upe XII-XIII a. ėjo skiriamoji riba tarp Vakarų ir Rytų Žiemgalos, o XVI-XIX a. – tarp Šiaulių ir Upytės (nuo 1843 m. Panevėžio) pavietų.

Upėvardis galimai finougriškos kilmės: plg.  („klanas, srutų duobė“), iš jo: *[[Virtsjarvas|Virts-järv]]*, *Virtsa-küla*.

## Šaltiniai
Kaiten

**Kaiten** ( ar *vartai į dangų*) buvo Antrojo pasaulinio karo laikų Japonijos imperijos kariuomenės mirtininko valdoma torpeda.

Pirmieji variantai teoriškai leido torpedos pilotui paskutiniu momentu prieš susidūrimą su puolamu laivu ją palikti. Labai abejotina, ar tai buvo praktiškai įmanoma, ir nėra jokių duomenų, jog kas nors kada būtų tai mėginęs. Vėlesniuose, mūšyje naudotuose variantuose to išėjimo nebebuvo. Taigi, jei kartą atsidurdavo viduje, pilotas nebegalėjo iš torpedos pasitraukti. Nepavykus atakai, buvo susiprogdinimo rankena.

Abu projekto autoriai ir pirmieji bandytojai (Hiroshi Kuroki ir Sekio Nishina) žuvo prie Kaiten vairo. Kuroki žuvo bandydamas prototipą, Nishina vedė pirmą kovinę ataką, kuri nuskandino  transporto laivą "Mississinewa".

Buvo parengti keli konstrukcijos variantai, iš kurių patys didžiausi turėjo ir dviejų mirtininkų įgulą. Tačiau tik viena versija buvo iš tiesų masiškai gaminta ir naudota. Tai buvo 1360 kg sprogmenų nešantis variantas, varomas grynu deguonimi maitinamu vidaus degimo varikliu. Dauguma konstrukcijos detalių buvo paimta iš prieš tai labai sėkmingai pasirodžiusio nepilotuojamo varianto, žinomo kaip modelis 93.

Iš viso buvo pagaminta apie 400 šių torpedų, iš kurių apie 100 buvo panaudota. Kiek laivų buvo nuskandinta, sunku pasakyti, nes amerikiečių ir japonų istorikų duomenys yra labai prieštaringi. Amerikiečiai teigia, jog ginklas nebuvo efektyvus ir nuskandino tik du laivus, japonai pateikia daug didesnius skaičius.

Torpedos dažniausiai buvo leidžiamos iš povandeninių laivų. Turėdamos ribotas pasinėrimo galimybes, jos panašiai apribodavo ir povandeninio laivo nusileidimo gylį. Todėl šios operacijos buvo labai pavojingos ir puolančiam laivui. Iš viso buvo nuskandinti 8 tokie povandeniniai laivai (jei iš tiesų mainais tik į du priešo laivus, ginklas visiškai nepasiteisino).

## Nuorodos
Sidabra

**Sidabra** () – upė Lietuvoje (Joniškio r.) ir Latvijoje (Jelgavos sav.); Platuonės intakas. Išteka Joniškio rajone, ties Juodžių kaimu. Vaga iki Milvydžių kaimo (ties Lietuvos-Latvijos pasieniu) sureguliuota – iškastas gilus griovys. Įteka į Platuonę 26 km nuo jos žiočių. Įrengti 5 tvenkiniai prie Linkaičių, Jauneikių, Kalnelio, Joniškio (2).

Didžiausi intakai – Vilkiaušis (dešinysis), Kuisupis (kairysis).

Pavadinimo kilmė siejama su žodžiu *sidabras*. Prie upės žmonių gyventa nuo seno. Tai liudija Linkaičių pilkapynas, Jauneikių kaJoniškis District Municipalitypinynas. Vidurupyje V-XIII a. buvo įsikūręs vienos Vakarų Žiemgalos žemės Sidabrės centras.

Upėvardis kilo nuo metalo pavadinimo *sidabras*.

## Šaltiniai
Shunichi Suzuki (gubernatorius)

**Shunichi Suzuki** (鈴木俊一, g. 1910 m. lapkričio 6 d. – 2010 m. gegužės 14 d.) – Japonijos politikas, 1979 m. balandžio 23 – 1995 m. balandžio 22 d. buvęs Tokijo prefektūros gubernatoriumi.
Shinyo

**Šinjo** (, ) – japonų Antrajame pasauliniame kare naudota lengva motorinė valtis priešo laivams atakuoti ir nuskandinti. Jos stipriosios pusės buvo greitis (pasiekdavo iki 55 km/val.), manevringumas ir atakos netikėtumas. Valtį valdydavo vienas mirtininkas.

Pradedant XX a. ketvirtuoju dešimtmečiu, iš viso buvo sukurtį septyni šinjo valčių tipai, tačiau tik du naudoti praktikoje: su sprogstamu užtaisų pirmagalyje (taranavimui), o kitas – su dviem giluminėm bombom. Bombas nešančio varianto pilotas dar turėjo šiek tiek vilčių išsigelbėti, nors bombų sprogimai mažų mažiausiai turėjo apversti valtį ir greičiausiai taip pat užmušti jos įgulą. Aktyvus šinjo naudojimas praktikoje prasidėjo 1944 m. vasarą, visų pirma kaip priemonė gintis nuo priešo įsiveržimo į Japonijos krantus, tačiau panaudota ir rengiant atakas okupuotose Japonijose teritorijose, kaip kad Filipinuose. Šinjo buvo sėkmingai panaudota nuskandinant bent septynis amerikiečių laivus ir stipriai apgadinant dar 16. 

Iš viso buvo pagaminta keli tūkstančiai šinjo, vien 6200 buvo sutelkti prie Japonijos krantų gynybai nuo galutinės amerikiečių karių išsilaipinimo atakos, kuri taip ir neįvyko.

## Šaltiniai
Diferencialas

**Diferencialas** – funkcijos pokyčio tiesinė pagrindinė dalis. Funkcija *y = f(x)*, apibrėžta intervale (*a, b*), vadinama diferencijuojama taške *x <math>_{\in}</math>(a, b)*, jei jos pokytį *Δy = f(x + Δx) – f(x)* galima išreikšti dviejų dėmenų suma: *Δy = AΔx + o(Δx)*; čia *A* – skaičius, nepriklausantis nuo *Δx*. 

Direfencialas žymimas: dy = d(f(a)) = f'(a) \Delta x, iš to seka, kad funkcijos pokytis Δy mažai skiriasi nuo jos diferencialo:
: \Delta y \approx \Delta y

Pavyzdžiui, yra funkcija f(x)=x². Tos funkcijos išvestinė yra
\frac{f(x+\Delta x)-f(x)}{\Delta x}=\frac{(x+\Delta x)^2-x^2}{\Delta x}=
=\frac{x^2+2x\Delta x+(\Delta x)^2-x^2}{\Delta x}=\frac{2x\Delta x+(\Delta x)^2}{\Delta x}=2x+\Delta x
: y'=f'(x)=\frac{dy}{dx}=\lim_{\Delta x \to 0}(2x+\Delta x)=2x.
Įstatykime vietoje x kokią nors reikšmę, pavyzdžiui, x=3.
: Δy = AΔx + o(Δx) = 2xΔx + (Δx)²=6Δx + (Δx)²,
čia A = 2x = 6 = f'(x); (Δx)² = o(Δx).

Taigi funkcijos pokytis yra Δy = f(x + Δx) – f(x) = AΔx + o(Δx), o diferencialas dy = AΔx = y'Δx = y’dx = f'(x)dx; Δx = dx.

Diferencijuojamumui būtina sąlyga yra funkcijos tolydumas. Tačiau ne visos tolydžios funkcijos yra diferencijuojamos. Kaip vienas iš tokių nediferencijuojamų funkcijų pavyzdžių yra Vejerštraso funkcija.

## Taip pat skaitykite
* Integralas
* Homogeninės diferencialinės lygtys
* Pirmos eilės tiesinės diferencialinės lygtys
* Bernulio diferencialinė lygtis
* Pilnųjų diferencialų integravimas

## Šaltiniai
Dodge Ram SRT 10

**Dodge Ram SRT 10** yra sportinė Dodge Ram pikapo versija. Automobilis buvo pristatytas 2002 metais Šiaurės Amerikos tarptautinėje automobilių parodoje. Automobilio gamyba buvo sustabdyta 2006 metais.
Fukuryu

**Fukuryu** () buvo Japonijos Antrojo pasaulinio karo laikų narai – mirtininkai.

*Fukuryu* buvo ginkluotas 10 kg užtaisu, pritvirtintu prie 5 metrų ilgio bambukinės karties. Naro užduotis buvo nueiti po vandeniu iki palyginus sekliuose vandenyse esančio laivo, kurio dugną galima pasiekti kartimi, ir trenkti į jį užtaisu. Šansai nuskandinti laivą buvo realūs, tačiau narui irgi nebuvo šansų išsigelbėti. Visgi užtaisas buvo apskaičiuotas taip, jog nenukentėtų kiti atakoje dalyvaujantys narai, jei jie yra toliau nei už maždaug 40 metrų.

Kad galėtų pasinerti, narai turėdavo apie 9 kg švininio balasto. Jis turėjo du 150 barų slėgio suspausto oro balionus ir galėjo po vandeniu eiti (5–7 metrų gylyje) net iki 8 valandų. Kiekvienas naras buvo aprūpintas žibintu, kompasu, gylmačiu ir Japonijos vėliava, nors šios, matyt, po vandeniu neimdavo.

Šie narai turėjo dalyvauti pačios Japonijos teritorijos gynyboje nuo amerikiečių kareivių išlaipinimo į Japonijos sausumą. Kadangi karas baigėsi be šios atakos, *fukuryu* taip ir nedalyvavo jokiose kautynėse. Tačiau keli narai žuvo per treniruotes.

## Nuorodos
Farmacija

**Farmacija** – mokslas ir praktinė veikla, apimantys vaistinių medžiagų gavimą, laikymą, perdirbimą, kokybės kontrolę, parengimą gydymo reikalams ir išdavimą. Jos atsiradimas ir raida glaudžiai siejasi su medicina. 1240 m. farmacija atsiskyrė nuo medicinos.

## Farmacija Lietuvoje
Lietuvoje feodalizmo laikais farmacininkai buvo rengiami amatininkišku būdu vaistinėse. Mokslo pradininkas buvo Juozapas Sartorijus, 1785–93 m. dėstęs Vilniaus universitete. Po Pirmojo pasaulinio karo sistema buvo tvarkoma pagal carinės Rusijos įstatymus. Vaistinės, vaistų sandėliai ir įmonės priklausė privatiems asmenims arba akcinėms bendrovėms. Reikalus tvarkė Sveikatos departamento skyrius. Atkūrus Tarybų valdžią, nacionalizuotos vaistinės, vaistų sandėliai ir pramonės įmonės. Aukštojo išsilavinimo farmacininkai rengiami medicinos universitetuose.

## Farmacijos simboliai

|
Image:Pharmacy Green Cross2.png|
Image:PharmacistsMortar.svg|
File:Rx_symbol_border.svg|
Deutsche_Apotheke_Logo.svg|
Green Pharmacy Cross w Bowl of Hygieia.svg|
Bowl Of Hygieia by David.svg|
Image:Caduceus.svg|
Image:Asclepius staff.svg|


## Išnašos
Ford Crown Victoria Police Interceptor

: *Jai ieškote civilinės automobilio versijos, žiūrėkite [[Ford Crown Victoria]].*

**Police Interceptor** (dažnai vadinamas tiesiog **CVPI**) yra policijos pajėgoms pritaikyta automobilio Ford Crown Victoria versija. Nors pavadinimas oficialiai pradėtas naudoti tik nuo 1999 metų, pats automobilis yra naudojamas nuo 1998 metų. Tarp 1979 ir 1991 metų gamintų Ford LTD ir Ford LTD Crown Victoria, bei 1992 metų Ford Crown Victoria policijos automobiliai buvo vadinami **P72**. Vėliau tarp 1993 ir 1998 metų policijos automobiliai buvo vadinami **Crown Victoria P71**. Tik 1999 metais Ford Crown Victoria automobiliui pritaikytam policijos darbui buvo suteiktas *Police Interceptor* vardas. Šiandien CVPI yra vienas labiausiai naudojamų policijos automobilių visoje Šiaurės Amerikoje. Automobilį taip pat naudoja daugelis Taksi kompanijų.

Po to, kai Chevrolet sustabdė Chevrolet Caprice automobilio gamybą, CVPI tapo vienintelis rinkoje policijos darbui pritaikytas automobilis, varomas galiniais ratais ir turintis V8 variklį. 2006 metų pradžioje DaimlerChrysler nauja policijos darbui pritaikyta automobilį Dodge Charger, o General Motors siūlo Chevrolet Impala automobilį su 9C1 ir 9C3 policijos paketais, tačiau Impala tėra priekiniais ratais varomas, V6 variklį turintis automobilis.
Etiopijos vėliava

**Etiopijos vėliava** – stačiakampė, trispalvė, sudaryta iš trijų vienodo aukščio horizontalių juostų: viršutinės žalios, vidurinės geltonos ir apatinės raudonos. Vėliavos centre įkomponuotas žydros spalvos diskas (skersmuo – pusė vėliavos aukščio), kuriame auksinių linijų penkiakampė žvaigždė.

## Istorija
Dabartinė **Etiopijos vėliava** pripažinta 1996 m. Vasario 6 d. Pridėta prie jos švytinti žvaigždė mėlyname skritulyje, vėliavos viduryje.

### Anksčiau naudotos vėliavos

Image:Flag of Ethiopia (1975-1987, 1991-1996).svg|Vėliava naudota 1975-1987 ir 1991-1996
Image:Flag_of_Ethiopia_(1897-1936;_1941-1974).svg|Senoji vėliava (naudota 1897)



## Konstrukcija

## Spalvos
Vėliavą sudaro trys Afrikos vienybės spalvos – žalia, geltona, raudona.

## Panašios vėliavos

## Nuorodos